pythainlp/thai-wiki-dataset-v3 huggingface dataset:
สวิงสวิงพาราไดซ์/แฮปปีเบิร์ธเดย์ทูมี!

สวิงสวิงพาราไดซ์/แฮปปีเบิร์ธเดย์ทูมี! (, Swing Swing Paradise/Happy birthday to Me!) เป็นเพลงซิงเกิลลำดับที่ 72 ของมอร์นิงมูซูเมะ วางจำหน่ายเมื่อวันที่ 21 ธันวาคม พ.ศ. 2565 โดยวางจำหน่ายในรูปแบบปกติ 2 แบบ (ซีดี) และลิมิเต็ด 3 แบบ (ซีดีและบลูเรย์) ซึ่งเพลงนี้ได้ขึ้นอันดับ 1 ของโอริคอนชาร์ตในรอบ 4 ปี กับ 6 เดือน
ซิงเกิลนี้เป็นซิงเกิลเปิดตัวของสมาชิกรุ่นที่ 16 ริโอะ ซากูราอิ และเป็นซิงเกิลสุดท้ายของคาเอเดะ คากะในฐานะสมาชิกรุ่นที่ 13 ของมอร์นิงมูซูเมะ ซึ่งคากะได้สำเร็จการศึกษาก่อนที่เพลงนี้จะวางจำหน่ายอย่างเป็นทางการ
== รายชื่อเพลง ==
รูปแบบลิมิเต็ด A-B, รูปแบบปกติ
สวิงสวิงพาราไดซ์
แฮปปีเบิร์ธเดย์ทูมี!
สวิงสวิงพาราไดซ์ (Special Edit) (Instrumental)
แฮปปีเบิร์ธเดย์ทูมี! (Instrumental)
รูปแบบลิมิเต็ด A บลูเรย์
สวิงสวิงพาราไดซ์ (มิวสิกวีดีโอ)
สวิงสวิงพาราไดซ์ (Dance Shot Ver.)
สวิงสวิงพาราไดซ์ (เบื้องหลังการถ่ายทำ)
รูปแบบลิมิเต็ด B บลูเรย์
แฮปปีเบิร์ธเดย์ทูมี!
แฮปปีเบิร์ธเดย์ทูมี! (Dance Shot Ver.)
แฮปปีเบิร์ธเดย์ทูมี! (เบื้องหลังการถ่ายทำ)
รูปแบบลิมิเต็ด SP บลูเรย์
สวิงสวิงพาราไดซ์ (Kaga Kaede Solo Ver.) (加賀楓 ソロVer.)
แฮปปีเบิร์ธเดย์ทูมี! (Kaga Kaede Solo Ver.) (加賀楓 ソロVer.)
== สมาชิก ==
รุ่นที่ 9
มิซูกิ ฟูกูมูระ
เอรินะ อิกูตะ
รุ่นที่ 10
อายูมิ อิชิดะ
รุ่นที่ 11
ซากูระ โอดะ
รุ่นที่ 12
มิกิ โนนากะ
มาเรีย มากิโนะ
อากาเนะ ฮากะ
รุ่นที่ 13
คาเอเดะ คากะ (ผลงานซิงเกิลสุดท้าย)
เรนะ โยโกยามะ
รุ่นที่ 15
ริโอะ คิตางาวะ
โฮมาเระ โอกามูระ
เมอิ ยามาซากิ
รุ่นที่ 16
ริโอะ ซากูราอิ (ปรากฏตัวครั้งแรก)
== ดูเพิ่ม ==
รายชื่อผลงานของมอร์นิงมูซูเมะ
== อ้างอิง ==
เพลงภาษาญี่ปุ่น
ซิงเกิลในปี พ.ศ. 2565
มอร์นิงมูซูเมะ
เพลงในปี พ.ศ. 2565
อายัมโกเร็ง

อายัมโกเร็ง (ayam goreng) เป็นไก่ทอดอินโดนีเซียและมาเลเซีย ประกอบด้วยเนื้อไก่ที่ทอดในน้ำมัน วลี อายัมโกเร็ง มีความหมายตรงตัวว่า "ไก่ทอด" ในภาษามาเลเซีย ภาษาอินโดนีเซีย และภาษาระดับภูมิภาคต่าง ๆ ในอินโดนีเซีย (เช่น ภาษาชวา)
== สูตรต่าง ๆ ==
อายัมโกเร็ง มีหลายสูตร สูตรที่ได้รับความนิยม เช่น
อายัมโกเร็งเลิงกูวัซ: ไก่ทอดข่า และยังเป็นที่รู้จักกันในชื่อ ฮายัมโกเร็งบันดุง หมายถึง อายัมโกเร็ง แบบบันดุงซุนดา
อายัมโกเร็งปาดัง: ไก่ทอดแบบปาดัง มีหลายแบบ แบบที่ได้รับความนิยมมากที่สุดมีลักษณะใกล้เคียงกับไก่ทอดข่า
อายัมปป: ไก่ทอดไร้หนังแบบปาดัง เสิร์ฟกับซัมบัล
อายัมโกเร็งบาลาโด: ไก่ทอดแบบปาดังหรือมีนัง โดยเนื้อไก่ทอดเคลือบด้วยพริกแกงเผ็ด บาลาโด
อายัมโกเร็งลาโดอีโจ: อีกแบบหนึ่งของ อายัมโกเร็งบาลาโด แต่ใช้พริกเขียว
อายัมโกเร็งจาการ์ตา: ไก่ทอดแบบจาการ์ตา
อายัมโกเร็งกาลาซัน: ไก่ทอดแบบชวาจากหมู่บ้านกาลาซัน ยกยาการ์ตา
ไฟล์:Ayam goreng Kalasan (ayam kampung) Ayam Goreng Prambanan Bali.JPG|อายัมโกเร็ง เสิร์ฟกับข้าวและซัมบัล
ไฟล์:Ayam bumbu Aie Badarun.JPG|อายัมบุมบู ไก่ทอดแบบมีนังในตานะฮ์ดาตาร์
ไฟล์:Ayam goreng lado hijau.JPG|อายัมโกเร็งลาโดอีโจ ไก่ทอดพริกเขียวแบบมีนัง
ไฟล์:Javanese fried chicken.JPG|อายัมโกเร็งจาวา ไก่ทอดแบบชวา
ไฟล์:Ayam goreng kalasan.JPG|อายัมโกเร็งกาลาซัน
== อ้างอิง ==
ไก่ทอด
อาหารทอดในน้ำมันท่วม
อาหารบรูไน
อาหารมาเลเซีย
อาหารสิงคโปร์
อาหารอินโดนีเซีย
เจ้าชายเฮนรี (พระราชโอรสพระเจ้าเอ็ดเวิร์ดที่ 1)

เจ้าชายเฮนรีแห่งอังกฤษ (6 พฤษภาคม ค.ศ. 1268 – 14 ตุลาคม ค.ศ. 1274) เป็นพระราชบุตรลำดับที่ห้า และเป็นพระราชโอรสลำดับที่สองของพระเจ้าเอ็ดเวิร์ดที่ 1 แห่งอังกฤษ ประสูติแต่เลโอนอร์แห่งกัสติยา พระอัครมเหสีพระองค์แรก
== ประสูติ ==
เจ้าชายเฮนรีประสูติภายในพระราชวังวินด์เซอร์ตั้งแต่ในรัชกาลพระเจ้าเฮนรีที่ 3 แห่งอังกฤษ ซึ่งเป็นพระอัยกา ก่อนหน้านี้เจ้าชายจอห์น ซึ่งเป็นพระเชษฐา ซึ่งอยู่ในการดูแลของริชาร์ด เอิร์ลแห่งคอร์นวอลล์สิ้นพระชนม์ไปแล้ว ทำให้เจ้าชายเฮนรีเป็นพระราชโอรสเพียงพระองค์เดียวของพระเจ้าเอ็ดเวิร์ดที่ 1 แห่งอังกฤษ ที่ยังมีพระชนม์ชีพอยู่ และอยู่ในลำดับที่สองของการสืบราชสันตติวงศ์อังกฤษ หลังพระเจ้าเฮนรีที่ 3 พระอัยกา เสด็จสวรรคต พระเจ้าเอ็ดเวิร์ดที่ 1 ซึ่งเป็นพระชนกเสวยราชสมบัติสืบมา ทำให้เจ้าชายเฮนรีเป็นทายาทผู้มีสิทธิโดยตรงใน ค.ศ. 1273 นั้นเอง พร้อมกับทรงวางตัวให้หมั้นหมายกับฆัวนาที่ 1 แห่งนาวาร์
== สิ้นพระชนม์ ==
เจ้าชายเฮนรีได้รับการอุปถัมภ์อำรุงจากอะลิอูโนแห่งพรอว็องส์ซึ่งเป็นอัยยิกาฝ่ายพระชนก มาตั้งแต่ยังทรงพระเยาว์ตลอดระยะเวลาสี่ปีที่พระชนกชนนีทรงเข้าร่วมสงครามครูเสด พระองค์ทรงคุ้นเคยกับพระอัยยิกามากกว่าพระชนกชนนีเสียอีก พระอัยยิกาคอยถวายพยาบาลและปลอบประโลมเจ้าชายเฮนรีที่มักประชวรกระเสาะกระแสะ กระทั่งที่สุดเจ้าชายเฮนรีสิ้นพระชนม์ลงด้วยสาเหตุธรรมชาติที่กิลด์ฟอร์ดใน ค.ศ. 1274 โดยไม่มีพระชนกชนนีเสด็จมาดูใจเป็นครั้งสุดท้าย และกว่าที่ทรงรู้ข่าวการประชวร เจ้าชายเฮนรีก็สิ้นพระชนม์ไปแล้ว พระศพของเจ้าชายเฮนรีถูกฝังภายในเวสต์มินสเตอร์แอบบีย์
== อ้างอิง ==
รัชทายาทอังกฤษ
รัชทายาทผู้มีสิทธิโดยตรงที่ไม่เคยสืบราชสันตติวงศ์
ราชวงศ์แพลนแทเจอนิต
พระราชโอรส
พระราชบุตรในพระเจ้าเอ็ดเวิร์ดที่ 1 แห่งอังกฤษ
เจ้านายที่สิ้นพระชนม์ตั้งแต่ทรงพระเยาว์
ไคนะแห่งทะเลหิมะอันยิ่งใหญ่

ไคนะแห่งทะเลหิมะอันยิ่งใหญ่ หรือ ไคนะกับทะเลหิมะอันกว้างใหญ่  เป็นซีรีส์อนิเมะโทรทัศน์ออจิจินัลญี่ปุ่น สร้างสรรค์โดยสึโตมุ นิเฮ และผลิตโดยสตูดิโอโพลีกอนพิกเชอส์เพื่อเป็นการฉลองครบรอบ 40 ปีของสตูดิโอ ซีรีส์อนิเมะกำกับโดยฮิโรอากิ อันโดะ เขียนบทโดยซาดายูกิ มูไรและเท็ตสึยะ เพลงหลักของซีรีส์แต่งโดยฮิโรยูกิ ซาวาโนะ แต่งดนตรีประกอบโดยโคดะ ยามาโมโตะและมิซากิ อูมาเซะ ออกอากาศตั้งแต่เดือนมกราคมถึงมีนาคม พ.ศ. 2566 ทางผังรายการ +อัลตราของช่องฟูจิทีวี กลุ่มโยรูชิกะร้องเพลงเปิดชื่อเพลงว่า  ส่วนวง Greeeen ร้องเพลงปิดชื่อเพลงว่า  มังงะดัดแปลงวาดภาพโดยอิโตเอะ ทาเกโมโตะ ตีพิมพ์ในนิตยสารโชเน็งซิริอุสรายเดือน นิตยสารมังงะแนวโชเน็งของสำนักพิมพ์โคดันชะตั้งแต่เดือนกุมภาพันธ์ พ.ศ. 2565 ซีรีส์มังงะมีลิขสิทธิ์ในประเทศไทยโดยสำนักพิมพ์ฟีนิกซ์ในชื่อภาษาไทยว่า ไคนะแห่งแดนเหมันต์ ภาพยนตร์อนิเมะภาคต่อชื่อว่า ไคนะแห่งทะเลหิมะอันยิ่งใหญ่: สตาร์สเดจ มีกำหนดออกฉายในโรงภาพยนตร์ที่ประเทศญี่ปุ่นในเดือนตุลาคม พ.ศ. 2566
== ตัวละคร ==
== สื่อ ==
=== มังงะ ===
=== อนิเมะ ===
==== รายชื่อตอน ====
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการของมังงะ 
เว็บไซต์ทางการของอนิเมะ 
อนิเมะ ไคนะแห่งทะเลหิมะอันยิ่งใหญ่ ที่อนิ-วัน ไทยแลนด์
อนิเมะ ไคนะแห่งทะเลหิมะอันยิ่งใหญ่ ที่อนิ-วัน เอเชีย
อนิเมะ ไคนะแห่งทะเลหิมะอันยิ่งใหญ่ ที่ปีลีปีลี
มังงะที่ตีพิมพ์ในปี พ.ศ. 2565
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
+อัลตรา
อนิเมะที่มีบทต้นฉบับ
การ์ตูนญี่ปุ่นแนวจินตนิมิตระดับสูง
มังงะของสำนักพิมพ์โคดันชะ
โพลีกอนพิกเชอส์
การ์ตูนญี่ปุ่นแนวโชเน็ง
สึโตมุ นิเฮ
ตำบลหนองแวง (อำเภอหนองบัวแดง)

ตำบลหนองแวง เป็นตำบลหนึ่งในอำเภอหนองบัวแดง จังหวัดชัยภูมิ ตั้งอยู่ห่างจากตัวอำเภอประมาณ 10 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลหนองแวง
== การปกครอง ==
ตำบลหนองแวง แบ่งการปกครองออกเป็น 20 หมู่บ้าน คือ
หมู่ที่ 1 หนองแวง
หมู่ที่ 2 หนองปล้อง
หมู่ที่ 3 ห้วยไผ่ใต้
หมู่ที่ 4 นารี
หมู่ที่ 5 ห้วยม่วง
หมู่ที่ 6 ห้วยหว้า
หมู่ที่ 7 หนองกุง
หมู่ที่ 8 สะพุงเหนือ
หมู่ที่ 9 นาเจริญ
หมู่ที่ 10 โคกสง่า
หมู่ที่ 11 ห้วยไผ่เหนือ
หมู่ที่ 12 หนองสำราญ
หมู่ที่ 13 หัวสนาม
หมู่ที่ 14 หนองประดู่
หมู่ที่ 15 ท่าแจ้ง
หมู่ที่ 16 ทรัพย์อุดม
หมู่ที่ 17 สนามชัย
หมู่ที่ 18 นาเจริญใต้
หมู่ที่ 19 ดวงสวรรค์
หมู่ที่ 20 ห้วยม่วงพัฒนา
== สถานที่สำคัญ ==
โรงเรียน
* โรงเรียนชุมชนบ้านหนองแวง
* โรงเรียนบ้านโคกสง่า
* โรงเรียนบ้านนาเจริญ
* โรงเรียนบ้านนารี
* โรงเรียนบ้านสะพุงเหนือ
* โรงเรียนบ้านหนองกุงบำรุง
* โรงเรียนบ้านหนองปล้อง
* โรงเรียนบ้านห้วยไผ่ใต้
* โรงเรียนบ้านห้วยม่วง
* โรงเรียนบ้านห้วยหว้า
การศาสนา
วัด/ สำนักสงฆ์
วัดชิโนรสวิศยาราม
วัดนาเจริญ
วัดไผ่เงินวนาราม
วัดเวฬุวัน
วัดศรีชมพู
วัดสง่าศรีมงคล
วัดสนามชัย
วัดสะพุงเหนือ
วัดสามัคคี
วัดสุขสันต์กัญญาวนาราม
วัดหนองกุง
วัดหนองประดู่
วัดห้วยม่วง
โบสถ์คริสต์ 3 แห่ง
การสาธารณสุข
โรงพยาบาลส่งเสริมสุขภาพตำบลหนองแวง
โรงพยาบาลส่งเสริมสุขภาพตำบลบ้านนาเจริญ
== อ้างอิง ==
หนองแวง
หนองแวง
ดิสโตรคิด

DistroKid เป็นบริการของผู้ให้บริการจัดจำหน่ายเพลงดิจิทัลอิสระ ก่อตั้งขึ้นในปี 2556 โดยผู้ประกอบการชาวอเมริกัน Philip Kaplan โดยหลักแล้ว DistroKid ให้นักดนตรีและผู้ถือสิทธิ์อื่นๆ มีโอกาสเผยแพร่และขายหรือสตรีมเพลงผ่าน ร้านค้าปลีกออนไลน์ เช่น iTunes / Apple Music, Spotify, Pandora, Amazon Music, YouTube Music, Tidal, Deezer, iHeartRadio และอื่นๆ
บริษัทการบันเทิงของสหรัฐ
มีเดียน บุตรของอับราฮัม

ตามพระคัมภีร์ภาษาฮีบรู มีเดียน (מִדְיָן Mīḏəyān) เป็นบุตรชายคนที่สี่ของอับราฮัม และ เคทูราห์  ผู้หญิงที่อับราฮัมแต่งงานหลังจากซาราห์เสียชีวิต พี่น้องของเขาคือ ศิมราน โยกชาน เมดาน อิชบาก และชูอาห์ บุตรชายของเขาคือ เอฟาห์ เอเฟอร์ ฮาโนค อาบีดา และ เอลดาอาห์
โยเซพุส บันทึกว่า "อับราฮัมวางแผนที่จะตั้งถิ่นฐานในอาณานิคม และพวกเขาเข้าครอบครองโทรโกลดีทิสและดินแดนแห่งโทรกโลดิสต์ และประเทศในอาระเบียเฟลิกซ์ ไกลไปถึงทะเลแดง " 
โดยทั่วไปแล้วชาวมีเดียนถือเป็นบรรพบุรุษของชาวมีเดียน  ซึ่งพบได้ในส่วนหลังของพระคัมภีร์ภาษาฮีบรู
== ในศาสนาอิสลาม ==
มัดยัน (مدين) นักลำดับวงศ์ตระกูลชาวมุสลิมบางคนอ้างว่าเขาเป็นบุตรชายของบุตรสาวของลูฏ แต่นักวิชาการส่วนใหญ่มักจะบอกว่า เป็นบรรพบุรุษของชาวมัดยัน ที่ถูกอัลลอฮ์ทำลาย และเป็นบรรพบุรุษของนบีชุอัยบ์
== อ้างอิง ==
บุคคลจากหนังสือปฐมกาล
คุกกี้เนย

คุกกี้เนย (butter cookie หรือ butter biscuit) หรือ คุกกี้เดนมาร์ก (Danish biscuit) เป็นคุกกี้ที่มีที่มาจากเดนมาร์ก ทำมาจากเนย แป้ง และน้ำตาล
คุกกี้เนยมีหลายรูปร่างรูปทรง เช่น วงกลม สี่เหลี่ยม วงรี วงมีรู หรือรูปคล้ายขนมเพรตเซล ในบางพื้นที่ โดยเฉพาะในยุโรปและอเมริกาเหนือ นิยมเสิร์ฟคุกกี้เนยนี้กันในเทศกาลคริสต์มาส ส่วนในฮ่องกง เป็นของขวัญที่นิยมให้กันเป็นพิเศษ โดยเฉพาะในเทศกาลตรุษจีน
==คุกกี้เนยเดนมาร์ก==
เดนมาร์กเป็นผู้ส่งออกคุกกี้เนยที่มีชื่อเสียง โดยเฉพาะอย่างยิ่งไปยังตลาดในสหรัฐและเอเชีย คุกกี้ที่ผลิตในระดับอุตสาหกรรมนี้มักจะบรรจุและจำหน่ายในกระป๋องเคลือบดีบุก โดยมีตัวอย่างสำคัญคือคุกกี้เนยของยี่ห้อรอยัลแดนสก์ ที่เป็นที่รู้จักในชื่อ "กระป๋องน้ำเงิน" (The Blue Tin) จากบรรจุภัณฑ์ที่เป็นกระป๋องดีบุกสีน้ำเงินอันเป็นเอกลักษณ์ สูตรคุกกี้เนยในสหรัฐมาพร้อมกับชาวยุโรปที่มาตั้งถิ่นฐานในสหรัฐ ส่วนเดนมาร์กเป็นที่รู้จักดีว่าสามารถรักษาคุณภาพของส่วนผสมและการผลิตมาตั้งแต่ปี 1966 รสชาติอันเป็นเอกลักษณ์ของคุกกี้เนยเดนมาร์กนั้นมาจากเนยเดนมาร์กที่มีการตั้งมาตรฐานการของเนยขึ้นในปี 1901 เมื่อมีการจดทะเบียนยี่ห้อเนย "Lurpak" ขึ้น
== อ้างอิง ==
== ดูเพิ่ม ==
Friberg, Bo. The Professional Pastry Chef. 4th. New York: John Wiley & Sons, Inc., 2002.
คุกกี้
อาหารที่มีส่วนผสมของเนย
อาหารเดนมาร์ก
อาหารคริสต์มาส
ถั่วแดงต้มน้ำตาล

ถั่วแดงต้มน้ำตาล  เป็นของหวานที่พบเห็นได้ทั่วไปในประเทศจีน ทําจากถั่วแดงและน้ำตาลและปรุงคล้ายถั่วเขียวต้มน้ำตาล มักเสิร์ฟเย็นในช่วงฤดูร้อนและเสิร์ฟร้อนในฤดูหนาวซึ่งมีผลหลากหลายเช่น บรรเทาความร้อนของร่างกาย เป็นประโยชน์ต่อกระเพาะอาหารขับปัสสาวะ เสริมธาตุเหล็กในการสร้างเลือด ถั่วแดงต้มน้ำตาลยังสามารถใช้ทําไอศกรีมหวานเย็นแบบแท่งและหงโต้วปิงซึ่งเป็นของหวานยอดนิยมตามร้านฉาชานทิงในฮ่องกง
ถั่วแดงต้มน้ำตาลในแบบกวางตุ้งโดยทั่วไปใข้ถั่วแดงเมล็ดเล็ก และน้ำตาลกรวดหรือน้ำตาลแดงแผ่น (片糖) เพื่อเพิ่มรสชาติ มักใส่เฉินผีและเมล็ดบัว ส่วนผสมอื่นที่ใส่เพิ่มเช่น สาคู, มันสําปะหลัง, กะทิ, ไอศกรีม, ข้าวเหนียว หรือข้าวเหนียวดำ, สาหร่ายทะเลตัดเส้น และไป่เหอ มักเสิร์ฟเป็นของหวานปิดท้ายในการกินที่ร้านอาหารหรือในงานเลี้ยง บางครั้งถั่วแดงต้มน้ำตาลเสิร์ฟพร้อมสาหร่ายทะเลตัดเส้น หรือส่วนผสมอื่น ๆ
== ชื่อ ==
โดยทั่วไปในประเทศจีน ถั่วแดงต้มน้ำตาลมี 2 ชนิดที่แตกต่างกันคือ ถั่วแดงต้มน้ำตาลแบบที่มีน้ำค่อนข้างใส ยังเหลือให้เห็นเป็นเมล็ดถั่วที่พองบานติดเปลือก เรียก หงโต้วทาง (จีน: 红豆汤; แปลตรงตัว: "ซุปถั่วแดง") และแบบที่ปรุงให้เนื้อและเปลือกของถั่วแดงเข้าด้วยกันโดยการป่น (หรือ การบด) แบบหยาบ ๆ ให้มีเนื้อสัมผัสคล้ายทราย เรียกว่า หงโต้วชา (จีน: 红豆沙; แปลตรงตัว: "ถั่วแดงทราย")
== ดูเพิ่ม ==
ถั่วเขียวต้มน้ำตาล
หงโต้วปิง
== อ้างอิง ==
ของหวาน
อาหารจากถั่วแดง
ขนมของชาวจีน
ถั่วแดงกวน

ถั่วแดงกวน  เป็นทั้งขนมและส่วนประกอบของขนมในอาหารเอเชียตะวันออก ทำจากการต้มถั่วแดงเมล็ดเล็ก (ถั่วอาซึกิ) บดและกวนให้เข้ากัน อาจเติมน้ำตาลหรือไม่เติมก็ได้ สีของถั่วแดงกวนมีสีแดงเข้มตามสีของผิวถั่วแดง ในอาหารเกาหลีมักปอกผิวสีแดงของถั่วแดงออกก่อนการกวนทำให้ได้ถั่วกวนสีขาว
== ศัพทมูลวิทยา ==
ในภาษาญี่ปุ่น คำเรียกชื่อของถั่วแดงกวนมีเป็นจำนวนมาก เช่น อัง (餡), อังโกะ (餡子), โองุระ (小倉) ซึ่งอังหมายถึง หวาน, กินได้, และของกวน ซึ่งไม่มีการระบุว่าเป็นถั่วแดง และบางคำเช่น อาซึกิอัง (小豆餡) ระบุว่าเป็นถั่วอาซึกิบด
คล้ายกับในภาษาจีน โต้วชา (豆沙) บางครั้งใช้เป็นชื่อเรียกสั้น ๆ แทน หงโต้วชา (红豆沙) ที่หมายถึง ถั่วแดงบดจนป่นคล้ายทราย คือ ถั่วแดงกวนนั่นเอง
== วิธีทำ ==
เริ่มจากการเตรียมถั่วแดงโดยล้างให้สะอาด เติมน้ำพักไว้ 6 ชั่วโมงหรือข้ามคืน จนเมล็ดพอง จากนั้นนำไปต้มไฟแรงจนสุกนิ่ม ต้มประมาณ 30–45 นาทีด้วยไฟกลาง เมื่อถั่วแดงนำไปบดโดยช้อนหรือเครื่องปั่นอาหาร อาจบดจนละเอียดหรือหยาบตามต้องการ แล้วให้เติมน้ำตาลลงไป กวนจนน้ำตาลละลาย และถั่วแดงงวด
== การใช้ประโยชน์ ==
=== อาหารจีน ===
ถั่วแดงกวนใช้ประกอบในอาหารจีนหลายชนิด เช่น
ถั่วแดงต้มน้ำตาล (紅豆湯/紅豆沙)
บัวลอยไส้ถั่วแดง (湯圓)
จ่างไส้หวาน  (粽子)
ขนมไหว้พระจันทร์ (月餅)
ซาละเปาไส้ถั่วแดง (豆沙包)
เจียนตุย (煎堆)
หงโต้วเกา (红豆糕)
ไฟล์:Mooncake1.jpg|ขนมไหว้พระจันทร์
ไฟล์:Zongzi.jpg|จ่างไส้หวาน
=== อาหารญี่ปุ่น ===
ถั่วแดงกวนใช้ประกอบในขนมญี่ปุ่นหลายชนิด เช่น
อังมิตสึ
อังปัง
ไดฟูกุ
ดังโงะหน้าถั่วแดงกวน
โดรายากิ
อิมากาวะยากิ
มันจู
โอชิรุโกะ
ซากุระโมจิ
ไทยากิ
โยคัง
ไฟล์:Daifuku 1.jpg|ไดฟูกุ ไส้ถั่วแดงกวน
ไฟล์:Anpan 001.jpg|อังปัง
ไฟล์:Taiyaki.jpg|ไทยากิ
ไฟล์:Imagawayaki_001.jpg|อิมากาวะยากิ
=== อาหารเกาหลี ===
ถั่วแดงกวนใช้ประกอบในของว่างในเกาหลีหลายชนิด เช่น
Baram-tteok
Bungeo-ppang
Chalbori-ppang
Chapssal doughnut
Gyeongdan
Hodu-gwaja
Hoppang
Hwangnam-ppang
Jjinppang
Kkulppang
Patbingsu
Songpyeon
Ttongppang
ไฟล์:Jjinppang.jpg|Jjinppang filled with patso
ไฟล์:Danpat-doneot 2.jpg|Danpat-doneot filled with danpat-so
ไฟล์:Hodugwaja.jpg|Hodu-gwaja filled with danpat-so
ไฟล์:바람떡.JPG|Baram-tteok filled with geopipat-so
== อ้างอิง ==
ผจญภัยล่าขุมทรัพย์สุดขอบโลก

ผจญภัยล่าขุมทรัพย์สุดขอบโลก (Uncharted) เป็นภาพยนตร์แอ็กชันผจญภัยสัญชาติอเมริกันในปี ค.ศ. 2022 กำกับโดยรูเบน เฟลสเชอร์ จากบทภาพยนตร์โดยราฟ ลี จัดกินส์, อาร์ต มาร์คัม และแมตต์ ฮอลโลเวย์ สร้างจากแฟรนไชส์วิดีโอเกมชื่อเดียวกันที่พัฒนาโดยนอติด็อก และเผยแพร่โดยโซนี่ อินเตอร์แอ็กทีฟ เอนเตอร์เทนเมนต์ นำแสดงโดยทอม ฮอลแลนด์ ในบทเนธาน เดรก และมาร์ก วาห์ลเบิร์ก ในบทวิคเตอร์ ซุลลิแวน โดยมี Sophia Ali, Tati Gabrielle และอันโตนิโอ บันเดรัส เป็นนักแสดงสมทบ ในภาพยนตร์เรื่องนี้ เนธาน (ทอม) ได้รับการว่าจ้างจากวิคเตอร์ (มาร์ค) ในการแข่งขันกับมหาเศรษฐีซันติอาโก มอนกาดา (อันโตนิโอ) และหัวหน้าทหารรับจ้าง โจ แบรดด็อค (ทาติ) เพื่อตามหาสมบัติในตำนานของคณะเดินทางแมกเจลแลน
ภาพยนตร์เรื่องนี้เข้าสู่การพัฒนาในปี ค.ศ. 2008 โดยผู้อำนวยการสร้าง Avi Arad ระบุว่าเขาจะทำงานร่วมกับโซนี่พิคเจอร์สเอ็นเตอร์เทนเมนต์ เพื่อพัฒนาภาพยนตร์ที่ดัดแปลงจากแฟรนไชส์วิดีโอเกม จากนั้นอยู่ในขั้นตอนการพัฒนาโดยมีผู้กำกับ ผู้เขียนบท และนักแสดงนำหลายคนเข้าร่วม ผู้สร้างภาพยนตร์ เดวิด โอ. รัสเซล, นีล เบอร์เกอร์, เซธ กอร์ดอน, แดน ทราคเทนเบิร์ก, ชอว์น เลวี และทราวิส ไนท์ ได้รับการเซ็นสัญญาให้มากำกับในตอนแรก ขณะที่ มาร์ก วาห์ลเบิร์ก ถูกกำหนดให้แสดงเป็นเดรกในช่วงแรกของการพัฒนา ทอม ฮอลแลนด์ได้รับเลือกให้แสดงเป็นเดรกในเดือนพฤษภาคม ค.ศ. 2017 และเฟลสเชอร์ได้รับการว่าจ้างให้เป็นผู้กำกับในช่วงต้นปี ค.ศ. 2020 เริ่มถ่ายทำในเดือนมีนาคม ค.ศ. 2020 แต่การถ่ายทำหยุดชะงักเนื่องจากการระบาดทั่วของโควิด-19 ก่อนจะกลับมาถ่ายทำต่อในเดือนกรกฎาคมและเสร็จสิ้นการถ่ายทำในเดือนตุลาคมปีเดียวกัน โดยมีสถานที่ถ่ายทำได้แก่ บอสตัน นิวยอร์กซิตี บาร์เซโลนา และเคียมบา
เดิมมีกำหนดฉายในวันที่ 18 ธันวาคม ค.ศ. 2020 แต่ภาพยนตร์เรื่องนี้ประสบปัญหาความล่าช้าอย่างมากเนื่องจากการระบาดทั่วของโควิด-19 ในที่สุดก็ฉายรอบปฐมทัศน์ที่โคลีเซียมในบาร์เซโลนาในวันจันทร์ที่ 7 กุมภาพันธ์ ค.ศ. 2022 และเข้าฉายในโรงภาพยนตร์ในสหรัฐอเมริกาโดยโซนี่พิคเจอร์สรีลีสซิง ในวันศุกร์ที่ 18 กุมภาพันธ์
== อ้างอิง ==
ภาพยนตร์อเมริกัน
อูราลแอร์ไลน์

อูราลแอร์ไลน์ (Ура́льские авиали́нии, Ural’skiye avialinii) เป็นสายการบินสัญชาติรัสเซีย มีฐานบินที่เยคาเตรินบุร์ก แคว้นสเวียร์ดลอฟสค์ ประเทศรัสเซีย บริการการเที่ยวบินประจำและเที่ยวบินเช่าเหมาลำ
== อ้างอิง ==
== แหล่งข้อมูลอื่น ==
เว็บไซต์ทางการ
สายการบินสัญชาติรัสเซีย
สายการบินที่ก่อตั้งในปี พ.ศ. 2486
ภาษาของประเทศรัสเซีย

ในบรรดา ภาษาทั้งหมดของรัสเซีย ภาษารัสเซียเป็นภาษาที่ใช้กันอย่างแพร่หลายที่สุดและเป็นภาษาทางการเพียงภาษาเดียวในระดับชาติ แต่ยังมีอีก 35 ภาษาที่ถือเป็นภาษาทางการในบางภูมิภาคของรัสเซียโดยใช้คู่กันกับภาษารัสเซีย ปัจจุบันมีภาษาชนกลุ่มน้อยมากกว่า 100 ภาษาที่พูดในรัสเซีย การแก้ไขรัฐธรรมนูญรัสเซียฉบับใหม่ที่ได้รับอนุมัติกำหนดให้ภาษารัสเซียเป็นภาษาทางการ ด้วยการลงนามในคำสั่งฝ่ายบริหารของประธานาธิบดี วลาดีมีร์ ปูติน เมื่อวันที่ 3 กรกฎาคม ค.ศ. 2020 เพื่อใส่การแก้ไขเพิ่มเติมในรัฐธรรมนูญรัสเซียอย่างเป็นทางการ คำสั่งเหล่านี้จึงมีผลบังคับใช้ในวันที่ 4 กรกฎาคม ค.ศ. 2020
== อ้างอิง ==
ภาษารัสเซีย
สโมสรฟุตบอลหัวหิน มาราเลน่า

สโมสรฟุตบอลหัวหิน มาราเลน่า เป็นสโมสรฟุตบอลอาชีพในประเทศไทย โดยเป็นสโมสรตัวแทนจากอำเภอหัวหิน จังหวัดประจวบคีรีขันธ์ ปัจจุบันเล่นในไทยลีก 3 โซนภาคตะวันตก
== ผลงานของสโมสรในแต่ละฤดูกาล ==
== ผู้เล่น ==
=== ผู้เล่นชุดปัจจุบัน ===
== เกียรติประวัติ ==
กาญจนพัฒน์
ไทยแลนด์ อเมเจอร์ลีก
* ชนะเลิศ โซนภาคตะวันตก : 2562
* ชนะเลิศ โซนภาคตะวันตกตอนบน : 2562
== อ้างอิง ==
== แหล่งข้อมูลอื่น ==
หัวหิน มาราเลน่า
สโมสรกีฬาที่ก่อตั้งในปี พ.ศ. 2549
โมอิปปง! หนึ่งแต้มฝัน

โมอิปปง! หนึ่งแต้มฝัน  เป็นซีรีส์มังงะญี่ปุ่น แต่งเรื่องและวาดภาพโดยยู มูราโอกะ ตีพิมพ์ในนิตยสารโชเน็งแชมเปียนรายสัปดาห์ นิตยสารมังงะแนวโชเน็งของสำนักพิมพ์อากิตะโชเต็งตั้งแต่เดือนตุลาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 20 เมื่อเดือนตุลาคม พ.ศ. 2565 ซีรีส์อนิเมะโทรทัศน์ดัดแปลงผลิตโดยสตูดิโอเบ็กเก็งเร็กคอร์ด ออกอากาศตั้งแต่เดือนมกราคมถึงเมษายน พ.ศ. 2566
== เนื้อเรื่อง ==
เรื่องราวเกี่ยวกับโซโนดะ มิจิ นักกีฬายูโดเยาวชนผู้วางแผนจะเลิกเล่นยูโดหลังการแข่งขันยูโดระดับมัธยมต้นครั้งสุดท้าย กระทั่งทาคิกาวะ ซานาเอะเพื่อนของมิจิได้ชวนมิจิมาเล่นยูโดด้วยกันอีกครั้งในโรงเรียนมัธยมปลาย
== ตัวละคร ==
== สื่อ ==
=== มังงะ ===
เริ่มตีพิมพ์ในนิตยสารโชเน็งแชมเปียนรายสัปดาห์ นิตยสารมังงะแนวโชเน็งของอากิตะโชเต็ง ตั้งแต่วันที่ 18 ตุลาคม พ.ศ. 2561 อากิตะโชเต็งมีการรวบรวมไว้เป็นเล่มทังโกบง เล่มแรกวางจำหน่ายเมื่อวันที่ 8 กุมภาพันธ์ พ.ศ. 2562 และเมื่อวันที่ 8 กุมภาพันธ์ พ.ศ. 2566 วางจำหน่ายถึงเล่มที่ 22
==== หนังสือมังงะ ====
=== อนิเมะ ===
ได้รับการดัดแปลงเป็นซีรีส์อนิเมะโทรทัศน์และประกาศในเล่มที่ 13 ของมังงะเมื่อวันที่ 8 กรกฎาคม พ.ศ. 2564 ที่สร้างโดยสตูดิโอ Bakken Record กำกับซีรีส์อนิเมะโดย Ken Ogiwara เขียนบทโดย Aya Satsuk ออกแบบตัวละครและหัวหน้าผู้กำกับโดย Airi Takekawa และเพลงประกอบโดย Shun Narita ซีรีส์อนิเมะออกอากาศตั้งแต่วันที่ 9 มกราคมถึง 3 เมษายน พ.ศ. 2566 ทางช่องโตเกียวเอ็มเอกซ์ และเครือข่ายอื่น ๆ ชื่อเพลงเปิด "Stand By Me" ร้องโดย Subway Daydream  และเพลงปิดชื่อ  ร้องโดย Aoba Nishi ในฝั่งเอเชียแปซิฟิกถือสิทธิ์โดยมิวส์ คอมมิวนิเคชัน ในปรเทศไทยฉายทางมิวส์ไทยแลนด์
==== รายชื่อตอน ====
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการของมังงะ ที่อากิตะโชเต็ง 
เว็บไซต์ทางการของอนิเมะ 
อนิเมะ โมอิปปง! หนึ่งแต้มฝัน ที่มิวส์ ไทยแลนด์
มังงะที่ตีพิมพ์ในปี พ.ศ. 2561
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
ซีรีส์อนิเมะที่สร้างจากมังงะ
มังงะของสำนักพิมพ์อากิตะโชเต็ง
ยูโดในการ์ตูนญี่ปุ่น
การ์ตูนญี่ปุ่นแนวชีวิตโรงเรียน
การ์ตูนญี่ปุ่นแนวโชเน็ง
ทัตสึโนโกะโปรดักชัน
รายการดั้งเดิมของทีวีโตเกียว
โกปิโก้

โกปิโก้ (Kopiko; ทับศัพท์: โกปีโก) เป็นชื่อตราสินค้าลูกอมรสกาแฟและกาแฟพร้อมดื่มจากประเทศอินโดนีเซียโดยบริษัทมาโยราอินดะฮ์ ชื่อ "โกปิโก้" มาจากชื่อของกาแฟโกปิโกซึ่งเป็นพืชท้องถิ่นในรัฐฮาวายของสหรัฐ ณ ค.ศ. 2017 ผลิตภัณฑ์โกปิโก้มีวางจำหน่ายในกว่า 80 ประเทศทั่วโลก
เว็บไซต์ของโกปิโก้ในสหราชอาณาจักรระบุว่าลูกอมโกปิโก้ 4–5 เม็ดมีปริมาณกาเฟอีนเทียบเท่ากับกาแฟเอสเปรสโซหนึ่งถ้วย ในขณะที่รสคัปปุชชีโนมีกาเฟอีนประมาณครึ่งหนึ่ง ส่วนเว็บไซต์กาเฟอีนอินฟอร์เมอร์ประมาณว่าลูกอมโกปิโก้หนึ่งเม็ดน่าจะมีกาเฟอีนประมาณเม็ดละ 20–25 มิลลิกรัมเนื่องจากกาแฟหนึ่งถ้วยโดยทั่วไปจะมีกาเฟอีนประมาณ 100 มิลลิกรัม
ใน ค.ศ. 2017 บัญชีทวิตเตอร์ของสถานีอวกาศนานาชาติได้โพสต์รูปถ่ายงานเลี้ยงฉลองวันขอบคุณพระเจ้าบนสถานีอวกาศซึ่งในภาพมีบรรจุภัณฑ์ลูกอมโกปิโก้อยู่ด้วย ภาพดังกล่าวกลายเป็นที่แพร่หลายในหมู่ผู้ใช้อินเทอร์เน็ตในประเทศอินโดนีเซียโดยมีแฮชแท็กได้แก่ #kopikoinspace


ผลิตภัณฑ์โกปิโก้ในประเทศไทยผลิตและนำเข้าโดยบริษัทอินบิสโก้ (ประเทศไทย) จำกัด ซึ่งเป็นบริษัทในเครือของมาโยราอินดะฮ์ โดยมีสำนักงานตั้งอยู่ที่อำเภอบางปะอิน จังหวัดพระนครศรีอยุธยา
== อ้างอิง ==
ตราสินค้าขนมขบเคี้ยว
ตราสินค้ากาแฟ
ตราสินค้าอินโดนีเซีย
โนเกโมโนะตาจิ โนะ โยรุ

โนเกโมโนะตาจิ โนะ โยรุ  เป็นซีรีส์มังงะญี่ปุ่น แต่งเรื่องและวาดภาพโดยมาโกโตะ โฮชิโนะ ตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงากูกังตั้งแต่เดือนสิงหาคม พ.ศ. 2562 ถึงเมษายน พ.ศ. 2564 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 8 เล่ม ซีรีส์อนิเมะโทรทัศน์ดัดแปลงผลิตโดยสตูดิโออาชิโปรดักชัน เริ่มออกอากาศในเดือนมกราคม พ.ศ. 2566
== ตัวละคร ==
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
ซีรีส์อนิเมะที่สร้างจากมังงะ
อาชิโปรดักชันส์
หนังสือการ์ตูนที่มีฉากในประเทศสหราชอาณาจักร
ปิศาจในการ์ตูนญี่ปุ่น
บันเทิงคดีที่มีฉากในศตวรรษที่ 19
หนังสือการ์ตูนแนวจินตนิมิตอิงประวัติศาสตร์
มังงะของสำนักพิมพ์โชงากูกัง
การ์ตูนญี่ปุ่นแนวโชเน็ง
หนังสือการ์ตูนแนวเหนือธรรมชาติ
ราชานักล่าอัคคี

ราชานักล่าอัคคี  เป็นซีรีส์นวนิยายแนวจินตนิมิต เขียนโดยริเอโกะ ฮินาตะ และวาดภาพประกอบโดยอากิฮิโระ ยามาดะ ตีพิมพ์โดยสำนักพิมพ์ฮอล์พชุปปังตั้งแต่เดือนธันวาคม พ.ศ. 2561 ถึงกันยายน พ.ศ. 2563 ทั้งหมด 4 เล่ม ซีรีส์อนิเมะโทรทัศน์ดัดแปลงผลิตโดยสตูดิโอซิกนัลเอ็มดี ออกอากาศตั้งแต่เดือนมกราคมถึงมีนาคม พ.ศ. 2566 มีการประกาศสร้างฤดูกาลที่ 2
==ตัวละคร==
== สื่อ ==
=== นวนิยาย ===
=== อนิเมะ ===
ซีรีส์อนิเมะโทรทัศน์ดัดแปลงผลิตโดยสตูดิโอซิกนัลเอ็มดี มีการประกาศสร้างในวันที่ 5 พฤศจิกายน พ.ศ. 2563 อนิเมะกำกับจุนจิ นิชิมูระ ดูแลและเขียนบทโดยมาโมรุ โอชิอิ ออกแบบตัวละครโดยทากูยะ ไซโต และแต่งดนตรีประกอบโดยเค็นจิ คาวาอิ ออกอากาศตั้งแต่วันที่ 14 มกราคมถึง 18 มีนาคม พ.ศ. 2566  ทางช่องวาววาว เพลงเปิดชื่อเพลงว่า  ร้องโดยเรโอะ อิเออิริ ส่วนเพลงปิดชื่อเพลงว่า  ร้องโดยมายะ ซากาโมโตะ
หลังการออกอากาศตอนที่ 10 ที่เป็นตอนสุดท้ายของฤดูกาลแรก มีการประกาศสร้างฤดูกาลที่ 2 มีกำหนดฉายในเดือนมกราคม พ.ศ. 2567
==== รายชื่อตอน ====
== อ้างอิง ==
== แหล่งข้อมูลอื่น ==
อนิเมะ ราชานักล่าอัคคี ที่อ้ายฉีอี้
นิยายญี่ปุ่นที่ตีพิมพ์ในปี พ.ศ. 2561
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
อนิเมะและมังงะที่สร้างจากนิยาย
การ์ตูนญี่ปุ่นแนวจินตนิมิต
ไอจีพอร์ตแฟรนไชส์
นิยายญี่ปุ่นแนวจินตนิมิต
ซิกนัลเอ็ดมี
รายการต้นฉบับของวาววาว
ฟลาเกลีย

ฟลาเกลีย  เป็นโครงการสื่อผสมญี่ปุ่น สร้างสรรค์โดยมาโดกะ ทากาโดโนะ  ละครเพลงชื่อเรื่องว่า ฟลาเกลีย เดอะมิวสิคัล: ยูกิเตะ คาเอริชิ โมโนงาตาริ จะเปิดแสดงตั้งแต่วันที่ 3-9 กุมภาพันธ์ พ.ศ. 2566 ที่โถงของนิปปงเซเน็งคังในกรุงโตเกียว ซีรีส์อนิเมะ 6 ตอนผลิตโดยสตูดิโอไกนาชื่อเรื่องว่า ฟลาเกลีย: นัตสึยาซูมิ โนะ โมโนงาตาริ เริ่มออกอากาศในเดือนมกราคม พ.ศ. 2566
== ตัวละคร ==
Yuku
Adel
Tagi
Ren
Mel
Kanchi
Tetsu
Silver
Rabu
Nitta
Mythril
Hasshu
Marie
Jango
Iko
== อ้างอิง ==
== แหล่งข้อมูลอื่น ==
ทวิตเตอร์ทางการของโครงการ 
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
แฟรนไชส์สื่อผสม
รายการต้นฉบับของโตเกียวเอ็มเอ็กซ์
ปานีปูรี

ปานีปูรี (पानी पूरी) อินเดียเหนือเรียก โคลคัปเป (गोलगप्पे) อินเดียตะวันออกเรียก ผุจกายาคุปจุป (फुचका या गुप चुप) และอินเดียตะวันตกเรียก คุปจุป (गुपचुप) เป็นอาหารว่างที่มีชื่อเสียงอย่างหนึ่งของอินเดีย มีวางจำหน่าย และสามารถพบเห็นอยู่ทั่วไปในอนุทวีปอินเดีย
== ชื่อ ==
ชื่อของปานีปูรีจะมีชื่อเรียกต่างกันไปในแต่ละภูมิภาคของอินเดีย เช่น ในรัฐมหาราษฏระจะเรียกว่า ปานีปูรี รัฐมัธยประเทศเรียก ผุลกี รัฐอัสสัมเรียก ผุสกา รัฐโอฑิศา อานธรประเทศ ฌารขัณฑ์ และฉัตตีสครห์เรียก คุปจุป รัฐเบงกอลตะวันตก พิหาร และประเทศเนปาลเรียก ผุจกา ส่วนเดลี รัฐปัญจาบ และประเทศปากีสถาน เรียก โคลคัปปา หรือ โคลคัปเป
วันที่ 10 มีนาคม พ.ศ. 2548 มีการเพิ่มคำว่า "ปานีปูรี" เข้าไปในพจนานุกรมภาษาอังกฤษ ฉบับออกซฟอร์ด
== ประวัติ ==
ปานีปูรี เป็นอาหารที่พัฒนาการมาจากจาฏ (चाट) กุรุศ ทาลาล (Kurush Dalal) นักมนุษยวิทยาด้านการทำอาหารชาวอินเดีย อธิบายว่าจาฏกำเนิดขึ้นครั้งแรกทางตอนเหนือของประเทศอินเดีย (ปัจจุบันอยู่ในรัฐอุตตรประเทศ) บ้างก็ว่าปานีปูรีคือราชกไจรี (कचौड़ी) ที่เผอิญทำแล้วมีขนาดเล็กกว่าปรกติ อย่างไรก็ตามปานีปูรีได้กระจายไปยังพื้นที่อื่น ๆ ทั่วประเทศอินเดีย อันเกิดจากการอพยพครั้งใหญ่ในช่วงคริสต์ศตวรรษที่ 20 เป็นต้นมา
== ส่วนผสม ==
ปานีปูรี ประกอบด้วย ปูรี แป้งทอดกลมภายในกลวงซึ่งต้องใช้นิ้วเจาะเพื่อใส่ไส้ มีไส้ทำจากมันฝรั่งบด ผสมกับหอมแขกซอย และถั่วลูกไก่ และน้ำรสเปรี้ยวที่ใช้ราดขนมทำมาจากน้ำมะขามเปียก ปรุงรสด้วยจัฏนี พริกป่น และจาฏมสาลา
ขณะที่ ผุจกา หรือ ผุสกา ในแถบอินเดียตะวันออกจะมีลักษณะที่แตกต่างออกไปจากปานีปูรีเล็กน้อย ทั้งด้านปริมาณและรสชาติ ใช้มันฝรั่งบดทำเป็นไส้มีรสเปรี้ยวมากกว่าหวาน และน้ำราดขนมจะมีรสเปรี้ยวและเผ็ด
== ระเบียงภาพ ==
ไฟล์:5-water Pani Puri.jpg|ปานีปูรีกับน้ำราดทั้งห้ารส
ไฟล์:Pani Puri - Bikash Babu Sweets - Trivandrum, Kerala - DSC 0018.jpg|ปานีปูรีในรัฐเกรละ
ไฟล์:GUPCHUP.jpg|ปานีปูรีในรัฐโอฑิศา
ไฟล์:Pani Puri Kolkata.jpg|ปานีปูรีในโกลกาตา
ไฟล์:Phuchka1.jpg|ปานีปูรีในรัฐพิหาร
ไฟล์:Paani Puri Stall at Butwal, Nepal.jpg|ร้านปานีปูรีในประเทศเนปาล
== อ้างอิง ==
อาหารว่างอินเดีย
อาหารว่างปากีสถาน
อาหารว่างบังคลาเทศ
อาหารว่างเนปาล
อาหารทอดในน้ำมันท่วม
อาหารจานด่วนอินเดีย
อาหารข้างถนน